cyanic-selkie/wikianc huggingface dataset:
ננטקט
אזכורים בתרבות
האי ננטקט מוזכר בסרט "ממזרים חסרי כבוד" של קוונטין טרנטינו, בסצנה שבה קולונל לנדה (כריסטוף ואלץ) מבקש חלקת אדמה באי כחלק מהעסקה על קבלת חסינות מפני העמדה לדין על פשעי מלחמה.
Californication (אלבום)
Californication (קליפורניקיישן) הוא אלבום האולפן השביעי של להקת הרוק, רד הוט צ'ילי פפרז, אשר יצא בשנת 1999 והפך לאלבום המצליח והנמכר ביותר של הלהקה כאשר מכר מעל 16 מיליון עותקים ברחבי העולם.
מתן שמות לכוכבי שביט
במהלך ההיסטוריה, כוכבי השביט נצפו בשמיים, ויש תיעוד של מעברם. עם זאת, לאורך השנים, השתמשו במספר שיטות שונות כדי להעניק שם לכוכבי השביט. כתוצאה מכאן, יש מספר רב של כוכבי שביט המוכרים ביותר משם אחד.
מאוחר יותר התפתחה נורמה של לתת שם לכוכבי השביט לפי האנשים המזוהים עם גילויים, כמו שביט הייל-בופ, או על שם אלו שביצעו את המחקר הראשון המקיף על כוכב השביט, כמו שביט האלי.
כוכבי שביט המזוהים לפי שנה
בעבר, לפני שהייתה שיטה מוסכמת להענקת שמות לגופים שמימיים, היו נקראים כוכבי השביט במגוון דרכים. לפני המאה ה-20 רוב כוכבי השביט זוהו לפי השנה שהם הופיעו, לדוגמה "כוכב השביט של 1702".
שיטת הזיהוי המקורית
עד שנת 1994, עם גילוי השביט היו נותנים זיהוי זמני המורכב משנת התגלית ואות המציינת את סדר הגילוי באותה שנה.
רמות מאיר
היסטוריה
ב-1965 התפרק המושב וננטש כמעט לגמרי, פרט למספר מצומצם של משפחות (כ־3 עד 4 משפחות) שנותר במקום.
רוג'ר קייסמנט
אזכוריו בספרות
ג'וזף קונרד פגש את קייסמנט באחת מגיחותיו לאירופה ושמע ממנו את המתרחש במושבות באפריקה. פגישה זו הביאה אותו לכתוב את ספרו המפורסם לב המאפליה.
ואט, מלך סאסקס
ואט (באנגלית: Watt) היה מלך ממלכת סאסקס בשלהי המאה השביעית ובראשית המאה השמינית. ככל הנראה ואט מלך לצד נות'הלם וכן לצד ברייני וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה.
לואיס פלורס
לואיס אלברטו פלורס (ספרדית: Luis Alberto Flores; נולד ב-11 באפריל 1981 בסן פדרו דה מקוריס, הרפובליקה הדומיניקנית) הוא כדורסלן מהרפובליקה הדומיניקנית המשחק בעמדת הרכז בקבוצת צסק"א סמרה מליגת העל הרוסית ובנבחרת הרפובליקה הדומיניקנית. גובהו 1.88 מטר. בעבר שיחק עבור הפועל חולון וזכה עימה בגביע המדינה.
כלבי אשמורת
כלבי אשמורת (באנגלית: Reservoir Dogs) הוא מותחן פשע משנת 1992. זהו הסרט הראשון בבימויו של קוונטין טרנטינו, שגם כתב את התסריט ושיחק בו. הסרט זכה להצלחה מסחרית ונחשב לסרט קאלט בזכות ההומור השחור, האלימות המסוגננת ואיכות המשחק.
תקציר העלילה
הסרט נפתח בשיחת חולין בהשתתפותן של כל 8 דמויות הסרט המרכזיות, המתנהל בבית קפה קטן בלוס אנג'לס. השמונה דנים על משמעות שירהּ של מדונה "Like A Virgin" ("כמו בתולה") ולאחר מכן מתפתח ביניהם דיון על מנהג התשר. שישה מהם לבושים בחליפות שחורות ועונבים עניבות תואמות; לאחר יציאתם מהמסעדה, ישנה סצנת פתיח, שבה כל הדמויות הולכות בסגנון "הליכת הגיבורים" (Hero walk), לצלילי השיר "Little Green Bag".
הטיפול (סרט, 2021)
פיתוח
פיתוח הסרט נעשה במסגרת דוקו START, באדיבות קרן גשר לקולנוע רב תרבותי, הפורום הדוקומנטרי בישראל ובהנחיית ניצן גלעדי.
הפצה
הסרט הוקרן בערוץ כאן 11 ביום רביעי ה-18 באוגוסט 2021, כחלק מרצועת כאן דוקו.
ג'ונדאללה
פעילות הארגון
החבל הבלוצ'י מתפרס על פני חלקן הדרומי של איראן, פקיסטן ואפגניסטן, וכל האזורים הללו שואפים לחירות, לאחדות ולהקמת מדינה בלוצ'ית עצמאית. באפגניסטן ובפקיסטן הם זוכים לאוטונומיה, בעיקר בשל העובדה ששתי מדינות אלה אינן מתפקדות, בעוד שאירן מדכאת את הבלוצ'ים.
באוקטובר 2010 האו"ם דן באפשרות להכליל את הארגון ברשימת הטרור של ארגון האו"ם, בגלל קשריו של הארגון עם אל-קאעדה והטליבאן.
זיכרונות להבהרת ההיסטוריה של היעקוביניזם
השפעת הספר על האנטישמיות
הספר התקבל בקרב נוצרים רבים באירופה ככתב אישום נגד היהודים, ונחשב לאחד מאבות האנטישמיות המודרנית. סופרים אירופאיים רבים, למשל ג'ון רובינסון הבריטי, "קפצו על העגלה" ופרסמו ספרים דומים המאשימים את היהודים ב"תאוריית קשר" נגד הממסד הנוצרי. ספרים אלו שימשו, בסופו של דבר, בסיס לספר "הפרוטוקולים של זקני ציון".
יחסי אוזבקיסטן–מקסיקו
יחסים כלכליים
למרות שאין הסכם בין-ממשלתי בנושא סחר ושיתוף פעולה כלכלי בין אוזבקיסטן למקסיקו, נוצרו קשרי סחר דו-צדדיים. מחזור המסחר בין שתי המדינות בשנת 1998 הסתכם ב-1.8 מיליון דולר. נשקלים הסכמים בנושא "שיתוף פעולה מסחרי וכלכלי" ו"קידום השקעות והגנה הדדית".
ססיליה פרדס
יצירותיה
היא ידועה בעיקר בזכות סדרת התמונות הקבועה שלה "Paisajes", שבה היא חוקרת את המיקום של גופה לצד הדפוסים והמשטחים שמתחתיו. תצלומים אלו מורכבים על ידי בחירת רקע מובנה, כמו שטיח פרחוני מנייר, והציור המורכב שלה של גופה כך שיתאים. קווי המתאר הבלתי נמנעים של צורתה לרוב מקיפים אותה ומתבטאים, בהתאם לזווית המצלמה. במקרים מסוימים, רק כתם של שיער כהה מגלה שאדם נמצא בתצלום. בביקורות על יצירותיה נכתב כי פרדס מוציאה את הצופה מאיזון בכוונה על ידי "מחיקת הגבול בין גוף לרקע, מטיל ספק מה האמיתי הן באמנית והן בתפאורה שלה, ופרדס קורעת את הקרקע היציבה מתחת לרגלי הצופים באמנות שלה. "
רוברט ד. קפלן
הוא משמש אנליסט גאופוליטי בכיר ב"סטרטפור" (Strategic Forecasting, Inc), חברה פרטית העוסקת בהערכות מודיעין בעיקר בעזרת מודיעין ממקורות גלויים ונמצאת באוסטין, טקסס. הוא חבר-חוץ בכיר במרכז למדיניות ביטחון חדשה CNAS הפועל החל משנת 2007 בוושינגטון ועבד מעל 25 שנה ככתב חוץ של המגזין "The Atlantic". מאמריו פורסמו גם ב"וושינגטון פוסט", "הניו יורק טיימס", ניו ריפבליק, "Foreign Affairs", "The National Interest" ווול סטריט ג'ורנל. המסות השנויות במחלוקת שלו בנוגע לכוחן של ארצות הברית בעולם עוררו פולמוסים בחוגים האקדמיים, בתקשורת ובחוגי הממשל. כך למשל המאמר שלו "The Coming Anarchy" שפורסם בשנת 1994 ב-The Atlantic Monthly. סוגיה הנדונה תכופות בפרסומיו היא ההתעוררות מחדש של המתחים ההיסטוריים והתרבותיים בעולם אחרי סיום המלחמה הקרה.
עמי אלעזרי
עמי אלעזרי (נולד ב-7 באוקטובר 1950) הוא מומחה בינלאומי בתחום האנרגיה, המודיעין ולוחמת סייבר, משמש כיום כמנכ"ל חברת מילניום אלקטריק המייצרת פאנלים פוטו-וולטאיים ומקימה תחנות סולאריות להפקת אנרגיה סולארית בכל העולם. הוא חבר נבחרת הדירקטורים של ממשלת ישראל, יועץ האיחוד האירופי בתחום האנרגיה ומשרת במספר דירקטוריונים.
ביוגרפיה
אלעזרי כיהן כדירקטור בחברות ממשלתיות והוא חבר בנבחרת הדירקטורים של ישראל. בנוסף הוא מכהן כחבר בוועדות תקנים במכון התקנים הישראלי, חבר הוועדה לגיוס משאבים ב, חבר הפורום למשק וכלכלה, יושב ראש הנהלה ציבורית במכון הייצוא לטכנולוגיה סביבתית, חבר המועצה לידידות ישראל-סין, חבר לשכות המסחר: ישראל-אמריקה וישראל-גרמניה, סגן יו"ר הארגון לאיכות הסביבה באיגוד לשכות המסחר, חבר נשיאות ומנכ"ל האיגוד לשימושים מתקדמים במתכות, חבר הנהלת ISES ישראל ויו"ר תערוכה עולמית 99 ISES, סגן יו"ר הנהלת חברות הסטארט אפ בישראל, חבר הנהלת איגוד מהנדסי החשמל והאלקטרוניקה בישראל ויועץ למשרד השיכון ולמשרד התשתיות בנושאי אנרגיה.
נייתן פילדר
קורות חייו
פילדר נולד בוונקובר, קולומביה הבריטית שבקנדה. משפחתו יהודית. הוריו, אריק ודֵב, היו עובדים סוציאליים. הוא למד בבית הספר התיכון פוינט גריי, שם היה חבר בקבוצת האימפרובזציה של בית הספר, שכללה גם את הקומיקאי סת' רוגן. פילדר עבד כקוסם בשנות העשרה שלו והוא נותר חבר במועדון הקוסמים ה-Magic Castle בלוס אנג'לס, קליפורניה. פילדר למד תואר ראשון בעסקים באוניברסיטת ויקטוריה, שם סיים את לימודיו בשנת 2005 לאחר מכן עבר לטורונטו ונרשם לתוכנית הומבור לליצנות  בשנת 2006. במשך תקופה קצרה עבד בחברת תיווך, לפני שעשה הסבה לקריירה של קומיקאי מקצועי.
ג'ון אוסטין (משפטן)
ג'ון אוסטין (באנגלית: John Austin; 3 במרץ 1790 – 1 בדצמבר 1859) היה משפטן אנגלי. לכתיבתו, ובעיקר לתאוריית הפוזיטיביזם המשפטי שלו, הייתה השפעה רבה על תורת המשפט האנגלית.
ימים מאושרים
סדרות מצוירות
"פונזי וחבורת ימים מאושרים" ו"השעה של מורק ומינדי, לוורן ושירלי ופונז" היו סדרות-הבת המצוירות של חברת ההפקות האנה-ברברה. עקב ההצלחה הרבה של "ימים מאושרים", הוחלט להפיק סדרות מצוירות שיתאימו לילדים. אולם הסדרות המצוירות לא הצליחו למשוך צופים רבים, ולאחר פחות משנתיים, ירדו מהמסכים. הסדרות שודרו בין 1981 ל-1983.
מכשיר שמיעה
מכשירים המושמים באוזן החיצונית
הסוג הפשוט יותר נקרא מכשיר אנלוגי. זהו מכשיר המגביר צלילים ללא עיבוד משמעותי שלהם, וקיימים גם מכשירים אנלוגיים ממוחשבים שהם מעט פחות פשוטים אך עדיין יחסית אינם מתוחכמים.
חופניים
תיאור מורפולוגי
פרחי הצמח אופייניים למשפחה, וקטנים באופן יחסי. צבע הכותרת לרוב לבן ולעיתים רחוקות סגול או צהוב. הפרי הוא מטיפוס תרמיל ולו צורות שונות, אך עם זאת צורת הפרי במינים המצויים בארץ-ישראל היא דמוית לב או ביצה. הפרי בעל שוליים דמויי כנפיים, והוא נפתח עם ההבשלה. הפרי מחולק למגורות, ובכל מגורה 1-8 זרעים, שמאופיינים במעטה חלק.
יחסי מצרים–ספרד
יחסים דיפלומטיים
לאחר נפילת משטר חוסני מובארכ, ספרד ביקשה להשיק מחדש את היחסים הדו-צדדיים על ידי הערכת הניסיון הספרדי במעבר לדמוקרטיה והייתה מוכנה ללוות את מצרים בדמוקרטיזציה שלה. בשנתיים לאחר מכן המומנטום של היחסים הדו צדדיים התממש לראשונה עם ביקורו בקהיר, ב-9 וב-10 בספטמבר 2012, של שר החוץ חוסה מנואל גרסיה-מרגלו, ובהמשך, עם הביקור במדריד, ב-6 בנובמבר, של שר החוץ המצרי נביל פחי. ביקור זה, הראשון של שר מצרי בבירת ספרד, שימש לחידוש הדיאלוג הפוליטי, לסקירת החדשות הפוליטיות הפנימיות והבינלאומיות ולבחינת היחסים הכלכליים והמסחריים, בדגש מיוחד על השקעות ספרד במצרים.
שיתוף פעולה
תהליך השינויים הפוליטיים והחברתיים שהתרחש במצרים בעקבות האביב הערבי, הביא לניסוח מחדש של מדיניות שיתוף הפעולה בפיתוח באזור, תוך התמקדות בליווי תהליכי המעבר לדמוקרטיה.
בריג'יט נילסן
ביוגרפיה
נילסן היא גיסתו לשעבר של במאי הקולנוע ניקולס וינדינג רפן.
חיים אישיים
בין השנים 1990 ו-1992 היא הייתה נשואה לצלם ובמאי הקולנוע סבסטיאן קופלנד (דודו של אורלנדו בלום). לנילסן נולדו שני בנים נוספים מבעלה הרביעי ראול מאייר, דאגלס אהרון (נולד ב-1993) וראול ג'וניור (נולד ב-1995).
בילי בלנקס
בילי וויין בלנקס (באנגלית: Billy Wayne Blanks; נולד ב-1 בספטמבר 1955) הוא גורו כושר, אמן לחימה, שחקן וממציא שיטת הכושר "טאי בו" (Tae Bo).
ביוגרפיה
הוא נולד עם סטייה במפרק הירך שפגמה בתנועתו, ותנועתו המגושמת גרמה לבני גילו ללגלג עליו וכתוצאה מכך הוא התאמן קשה. הוא מצא את המזור לבעייתו בקרטה. כשהוא ראה את אמן הלחימה הדגול ברוס לי בטלוויזיה, הוא החליט שהוא רוצה להיות אלוף עולם באמנויות לחימה. משמעת האימונים שלו שיפרה באופן ניכר את מצבו הגופני.
גונג.אייאו
החברה ערכה סבבים אחדים של גיוס הון. בדצמבר 2019 גייסה 65 מיליון דולר לפי שווי של 750 מיליון דולר. באוגוסט 2020 גייסה 200 מיליון דולר לפי שווי של 2.2 מיליארד דולר. ביוני 2021 גייסה 250 מיליון דולר, לפי שווי חברה של 7.25 מיליארד דולר, שהפך אותה לחד-קרן הישראלי בעל השווי הגבוה ביותר.
עמק הלואר
האזור מכיל מוקדי תרבות ואדריכלות, ערים עתיקות, כפרים וטירות (שאטו) שנבנו בידי אצולת צרפת ומלכיה לאורך הדורות טרום המהפכה הצרפתית. אזור זה אף נחשב כערש הלשון הצרפתית, וידוע גם בתעשיית היין שבו.
היסטוריה
למן תקופת האבן הקדומה החלה התיישבות אדם על גדות הלואר ויתר נהרות הסביבה. בתקופה שבין 10000 לפנה"ס לבין 4000 לפנה"ס הפכה בהדרגה אוכלוסיית ציידים-לקטים זו לאוכלוסייה החיה על חקלאות וגידול בעלי חיים. בד בבד עם נטישת האוכלוסייה המקומית את חיי הנוודות, הגיעו לאזור אוכלוסיות חקלאים שמקורם במזרח התיכון. קהילות האזור החלו להתגבש כחברות מובנות, שהובילו להתארגנותו הטריטוריאלית של העם הגאלי סביב אתרי ההתיישבות. במאה הרביעית לפנה"ס נחשבה ארץ קרנוטים (לימים פרובינציית אורליאנה – העיר אורליאן וסביבותיה) כמרכזם של הגאלים. שם התקיימו ההתכנסויות השנתיות של הדרואידים. הרבה לפני הכיבוש הרומאי, כבר היו בעמק אתרי יישוב על מקומן של כל הערים המוכרות כיום.
ענת סרגוסטי
פעילות תקשורתית
בשנת 2001–2002 זכתה למלגת יוברט האמפרי של תוכנית פולברייט ונסעה לוושינגטון. שם גם שימשה ככתבת חדשות ערוץ 2 וסיקרה בהרחבה את מתקפת הטרור על בנייני התאומים ב-11 בספטמבר 2001. עם שובה לישראל השתלבה ככתבת בכירה בחדשות החוץ והכינה כתבות דוקומנטריות למגזין "אולפן שישי". בין 2007–2008 עברה להתגורר בעיר שדרות על מנת לסקר את העיר המותקפת מהשטח. סרגוסטי הייתה העיתונאית הראשונה שהביאה את הסיפור של העיר שדרות ישירות מהשטח. היא גם צילמה והביאה לאקרנים סרט דוקומנטרי קצר בנושא בשם: יומן שדרות.
קידום נשים בתקשורת
סרגוסטי וחברות התא עוקבות אחרי תוכניות טלוויזיה ועיתונים שאינם משלבים נשים. בזכות פעילות זו כל מערכות התקשורת בארץ סיגלו מודעות גבוהה יותר לנושא, והן אף מדווחות באופן פומבי על התקדמותן בעניין.
OnlyFans
היסטוריה
באמצע שנת 2020 הכריזה OnlyFans על שיתוף פעולה עם תוכנית המדיה החברתית Demon Time, כדי ליצור מועדון לילה וירטואלי עם מונטיזציה, באמצעות התכונה של שידור חי של המסך הכפול.
דולי ג'ונסון
דוּלי ג'ונסון (אנגלית: Dulee Johnson; נולד ב-7 בנובמבר 1984 במונרוביה, ליבריה) הוא כדורגלן עבר ליברי ששיחק העמדת הקשר האחורי.
קוריטה קנט
פרסים והכרה
בשנת 1966 קוריטה קנט הוכרזה כאחת מתשע "הנשים של השנה", על ידי לוס אנג'לס טיימס. בשנת 1967 היא הופיעה על השער של הניוזוויק ובשנת 2016 היא קיבל את המדליה של.
10 Attitudes
הוא סרט קומדי רומנטי אמריקאי-להט"בי, שיצא לאקרנים ב-2001. הסרט בוים על ידי מייקל או. גלנט (Michael O. Gallant).
אולימפיאדת לוס אנג'לס (1932)
אולימפיאדת לוס אנג'לס (1932) היא האולימפיאדה העשירית בעת החדשה. היא נמשכה 15 ימים מ-30 ביולי עד ה-14 באוגוסט 1932. בתחרויות השתתפו 1,332 ספורטאים מ-37 מדינות.
גיטה סרני
ספרים
בשנת 1998, ספרה השני השני של סרני על מרי בל, Cries Unheard (קריאות שאינן נשמעות), עורר מחלוקות בעיתונות הבריטית מכיוון שחלקה את דמי ההוצאה לאור, שקיבלה מהוצאת מקמילן, עם מרי בל עקב שיתוף הפעולה בכתיבת הספר. סרני זכתה בתחילה לביקורת בעיתונות הבריטית ועל ידי ממשלת בריטניה, אף על פי שהספר הפך במהירות לטקסט סטנדרטי עבור אנשי מקצוע העובדים עם ילדים בעייתיים.
ביבליוגרפיה
בין כתביה:
ציור איטלקי ברנסאנס
השפעות
ההשפעות על התפתחות ציור הרנסאנס באיטליה היו אותן השפעות שהשפיעו על הפילוסופיה, הספרות, האדריכלות, התאולוגיה, המדע, הממשל ושאר ההיבטים של החברה באותה התקופה. ההשפעות החשובות ביותר בתקופת הרנסאנס כללו:
סטגנציה (כלכלה)
סטגפלציה בארצות הברית
אף על פי שהפרודוקטיביות לא חזרה לרמות שיא, היא נהנתה מהתעוררות עם צמיחת תעשיות המחשבים והתקשורת בשנות ה-80 וה-90. הדבר איפשר התאוששות בשיעורי צמיחת התמ"ג; עם זאת, החוב בתקופה שלאחר 1982 צמח בקצב מהיר בהרבה מהתמ"ג.
יפן: 1991–הווה
יפן סובלת מסטגנציה מאז תחילת שנות ה-90 (המכונות, בהקשר זה העשור האבוד). הכלכלן פול קרוגמן, מייחס את הסטגנציה למלכודת הנזילות (מצב בו המדיניות המוניטרית לא מסוגלת להוריד את הריביות הנומינליות מאחר שאלו קרובות לאפס), יחד עם בעיות הנובעות מהדמוגרפיה היפנית.
הלשכה הציבורית של רוסיה
היסטוריה
ב-16 במרץ 2005 אישרה הדומה, הפרלמנט הכל רוסי, את החוק הפדרלי שיצר את הלשכה הציבורית, וב-23 במרץ אושר החוק על ידי מועצת הפדרציה של רוסיה. ב-23 במרץ חתם פוטין על החוק בתפקידו כנשיא רוסיה, והחוק נכנס לתוקף ב-1 ביולי 2005.
לסלי הור-בלישה
הדחתו
בינואר 1940 הודח הור-בלישה ממשרד המלחמה במפתיע. בלישה היה מסוכסך עם לורד גורט (ראש המטה הכללי המלכותי ומפקד חיל המשלוח הבריטי בצרפת), למרות שגורט נבחר לתפקיד על ידיו. השניים איבדו את האמון זה בזה, בשל מחלוקות עמוקות על האסטרטגיה שיש לנקוט להגנת צרפת. הור-בלישה גם איבד את הפופולריות שלו בקרב חברי קבינט המלחמה, אשר ישיבותיו הפכו מתוחות וקולניות. צ'מברלין החליט להדיחו, ורצה למנותו לעמוד בראש משרד המידע, אך נסוג מרעיון זה לאחר שאנשי משרד החוץ הביעו דאגה מכך שיהודי יחזיק משרה זו. צ'מברלין הציע לבלישה להיות נשיא מועצת המסחר, אך הור-בלישה סירב ופרש מהממשלה.
לאחר הדחתו
בפברואר 1957, במהלך סיור של משלחת פרלמנטרית בצרפת, התמוטט בלישה במהלך נאום שנשא בבית העירייה בריימס בשל דימום מוחי ומת לאחר מספר דקות. לבלישה ולאשתו סינתיה, אותה נשא בשנת 1944, לא היו ילדים, ועל כן תואר האצולה שלו חלף מן העולם.
עמידות לאנטיביוטיקה
עמידות לאנטיביוטיקה בתעשיית בעלי החיים
סביבה שבה אנטיביוטיקה מסוג כלשהו ניתנת במינון נמוך לאורך זמן לפרטים רבים יוצרת לחץ ברירתי להתפתחות זני חיידקים עמידים לאותו סוג אנטיביוטיקה.
בנובמבר 2015 דיווח לראשונה מחקר סיני על ראיות ישירות להעברה אופקית של גן עמידות לאנטיביוטיקת "המוצא האחרון" קוליסטין (colistin) מחזירים לחיידק Escherichia coli בבני אדם.במאי 2016 דווח על מקרה ראשון של הידבקות בחיידק עמיד זה בארצות הברית.
חסידות יאריטשוב
תולדות החסידות
רבי שלום כיהן כאדמו"ר בסאטמר. נרצח בשואה.
Apple Developer
היישומים נוצרים ב-Xcode, או לפעמים בעזרת תוכניות צד שלישי נתמכות אחרות. לאחר מכן ניתן להגיש את היישומים ל- App Store Connect (לשעבר iTunes Connect), אתר אחר של אפל לאישור צוות הבדיקה הפנימי. לאחר אישורם, ניתן להפיץ אותם בפומבי דרך חנויות האפליקציות המתאימות, כלומר חנות אפליקציות (iOS) לאפליקציות iOS ו-iPadOS, חנות אפליקציות iMessage ליישומי הודעות ואפליקציות חבילת מדבקות, App Store (tvOS) לאפליקציות Apple TV, חנות אפליקציות watchOS עבור אפליקציות Apple Watch עם watchOS 6 ואילך, ובאמצעות App Store (iOS) עבור גרסאות קודמות של watchOS. אפליקציות macOS הן חריגה בולטת לכך, מכיוון שניתן להפיץ אותן באופן דומה דרך Mac App Store של אפל או באופן עצמאי באינטרנט.
שואת יהודי ליטא
כיבוש ליטא על ידי ברית המועצות
ביוני 1940, סמוך לאחר פרוץ מלחמת העולם השנייה, נכבשה ליטא על ידי ברית המועצות, כפי שהוסכם בהסכם ריבנטרופ–מולוטוב. בתקופה זו עלתה לשלטון ממשלה ליטאית-קומוניסטית בחסות ברית המועצות. השלטון החדש הלאים רכוש רב ושלח רבים מבני-מעמד הבורגנות למחנות בסיביר, ביניהם כ-5,000 יהודים.
הסדר המשולב
הסדר המשולב הוגדר כסדר בפני עצמו רק בתקופת הרנסאנס. ויטרוביוס בספרו "על אודות האדריכלות" שנכתב בתחילת המאה הראשונה כלל אינו מזכיר את הסדר המשולב. נראה שבתקופה הרומית עצמה ולאחר מכן התייחסו אל הסדר המשולב כתצורה רומית מאוחרת של הסדר הקורינתי.
גלוסולליה
בקרב זרמים בדת הנוצרית, שבה יש למנהג אזכורים מוקדמים מאוד, יש ויכוח על מקומו בפולחן ועל מהותו (האם מוצאו במקור על-טבעי או שמא זוהי תופעה אנושית).
יחסי ערב הסעודית–רומניה
חילופי דברים רשמיים
במרץ 2003 חתמו יו"ר לשכת המסחר והתעשייה הרומנית ג'ורג 'קוג'וקארו וסגן יו"ר לשכת המסחר והתעשייה בריאד סעודיה עבדול עזיז אל-אתל על מזכר על הקמת המועצה הכלכלית הרומנית-סעודית.
נפת חרגאולי
נפת חָרַגָאוּלִי (בגאורגית: ხარაგაულის მუნიციპალიტეტი, מילולית: חַרגאוּליס מוּניציפַּליטֵטי) היא נפה במחוז אימרתי שבגאורגיה. הנפה ממוקמת בדרום מזרח מחוז אימרתי, וגובלת מצפון מזרח לה בנפת סצ'חרה, ממערב בנפת זסטפוני, מצפון בנפת צ'יאתורה ובדרום מערבה בנפת בר'דתי.
שטח הנפה מכסה 914 קמ"ר מתוכם 180 קמ"ר שטח הררי ו-733.9 קמ"ר שטח מישורי. הגובה הממוצע של הנפה הוא 1,420 מטר מעל פני הים (מינימום 285 מטר, מקסימום 2,642 מטר). האקלים בנפה הוא סובטרופי והטמפרטורה בקיץ נעה בין 15.6 ל-22.6 מעלות צלזיוס, והטמפרטורה בחורף נעה בין 3.2 ל-3.6 מעלות צלזיוס. כמות המשקעים הממוצעת בשנה נעה בין 1,200 ל-1,800 מ"מ.
Cuppa Coffee Studios
Cuppa Coffee Studios (בתעתיק לעברית: קופה קופי סטודיוס) היא חברה קנדית המתמחה בסרטי הנפשה. היא יוצרת סרטי הנפשה לרבות אנימציית סטופ-מושן לערוצי טלוויזיה שונים וזכתה במספר פרסים עבור עבודתה.
פורווה
פורווה (בהונגרית: Porva) הוא כפר במחוז וספרם שבמרכז הונגריה. כמו יישובים רבים באירופה גם בפורווה מספר התושבים נמצא בירידה. כך, בשנת 1990 היה מספר התושבים 473 ובשנת 2020 רק 468 תושבים.
יהודי פורווה
בפורווה חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה.
הרמן סים
חקירה והרשעה
נטען באופן לא רשמי כי אסטוניה קיבלה מידע על פעילותו מיידי מדינה אחרת. מפקד משטרת הביטחון, ראיבו אאג, אמר כי סים נפגש שלוש או ארבע פעמים בשנה לפחות ב-15 מדינות אירופאיות עם מפעיליו משירות הביון הרוסי, כשאסטוניה טענה כי שמם היה ולרי זנצוב וסרגיי יאקובלב. אאג גם אמר כי הוצא צו מעצר בינלאומי עבור האחרון, שידוע גם בזהות פורטוגזית בדויה בשם אנטוניו דה ז'סוס אמורט גראף.
יהודית רונן
יהודית רונן (נולדה בשנת 1948) היא פרופסור אמריטה במחלקה למדע המדינה באוניברסיטת בר-אילן חוקרת ומרצה בנושאי היסטוריה פוליטית של המזרח התיכון.
רשימת פרסומים
מאמרים נבחרים
קלואי גרייס מורץ
ביוגרפיה
מורץ נולדה באטלנטה, ג'ורג'יה שבארצות הברית, למשפחה נוצרית-בפטיסטית אדוקה ממוצא גרמני ובריטי. אמה, טרי (לבית דיוק), היא אחות מטפלת, ואביה, מק'קוי מורץ, מנתח פלסטי. לה ארבעה אחים גדולים, ביניהם השחקן טרבור מורץ-דיוק.
קריירה
בשנת 2018 יצא לאקרנים הסרט "החינוך הרע של קמרון פוסט" שם שיחקה את התפקיד הראשי, נערה בשם קמרון המגלה את הזהות המינית שלה ונשלחת למחנה המרה לנערים גאים. הסרט זכה לביקורות חיוביות מהמבקרים, ושיבחו את הופעתה של מורץ. הבכורה העולמית של הסרט הייתה בפסטיבל סאנדנס, שם זכה בפרס הגדול של חבר השופטים. הסרט יצא לאקרנים ב-3 באוגוסט 2018. בהמשך השנה, כיכבה לצדה של איזבל הופר בסרט המותחן הפסיכולוגי "גרטה" של הבמאי האירי ניל ג'ורדן, שהוקרן בבכורה עולמית בפסטיבל הסרטים הבינלאומי של טורונטו בספטמבר 2018 ושוחרר לאקרנים ב-1 במרץ 2019. לאחר מכן היא הופיעה בסרט האימה "סוספיריה", גרסה מחודשת של הסרט באותו שם משנת 1977 בבימויו של הבמאי האיטלקי לוקה גואדאנינו, שהוצג בבכורה עולמית בפסטיבל ונציה בספטמבר 2018. הוא זכה לביקורות מעורבות מצד המבקרים, ונכשל בקופות.
עורב
מאפיינים
העורבים שחורים לרוב, בעלי רגליים קצרות וחזקות ומקורים מסיביים. הם אוכלי כל, אך הם מעדיפים בשר, ובמיוחד נבלות.
בספרות ובאמנות
ביצירותיו של ויליאם שייקספיר, כדוגמת אותלו ומקבת' עורבים מוזכרים יותר מאשר כל עוף אחר.
רנו מגאן
דור שלישי (2008-2016)
דור שלישי של המגאן יצא לשוק בתצורת האצ׳בק 5 דלתות ו-3 דלתות (קופה) בסתיו 2008.
נורלאגוס
נורלאגוס (שם מדעי: Nuralagus) הוא סוג נכחד של יונק ממשפחת הארנביים אשר חי בצפון-מערב האי מנורקה שבאיים הבלאריים, בים התיכון בין סוף המיוקן לפליוקן. המאובנים שלו התגלו בשנת 2011. במהלך האירוע המסיני שלפני 5 מיליון שנה, התפתח ארנב זה באיים מיורקה ומנורקה אליהם הגיע מספרד. לאחר עליית מפלס הים והתבודדות הארנב התפתח לצד היעל הבלארי וכנראה נכחד עם נדידת האיים.
היסטוריה של אתונה בימי יוון העתיקה
דרקון
בדורות מאוחרים יותר, נודעו חוקיו של דרקון באכזריותם, וזאת מאחר שעונש מוות היה נפוץ בהם. על שמו נטבע הביטוי "חוקים דרקוניים" לחוקים אכזריים וקשים במיוחד. עם זאת יש לזכור שדרקון פעל על רקע תקופתו, ועונש מוות לא היה נדיר בעת ההיא. יתרה מכך, חוקי דרקון ששרדו עד ימינו מתייחסים לעבירת הרצח, והטלת עונש מוות על רצח איננה צריכה להיחשב למעשה חריג.
הטיראניה
הטיראן הראשון שהצליח לתפוס את השלטון באתונה הוא פייסיסטראטוס. הוא עשה יד אחת עם פשוטי העם. ותוך שימוש בעברו הצבאי המפואר (הוא נודע כגיבור מלחמה נגד מגארה) הצליח לקבל אישור להחזקת משמר חמוש על מנת להגן עליו, כביכול, מאויביו. קשריו עם פשוטי העם עזרו לו לקבל את האישור באספה. בעזרת משמר זה הצליח להשתלט על האקרופוליס (561 לפנה"ס). הכנסת כוח חמוש ועוד יותר מכך כיבוש האקרופוליס גרמה לבהלה בקרב האוליגרכים ובקרב המתונים שעשו יד אחת להפילו כמה חודשים אחרי השתלטותו על האקרופוליס.
בעת גלותו רכש ממון רב שאפשר לו לגייס שכירי חרב רבים. בנוסף לכך קיבל עזרה מתבאי ומארגוס. בעזרת כוחות אלו הצליח להשתלט על אתונה בשנת 546 לפנה"ס. הפעם נשאר בה עד מותו בשנת 527. פייסיסטראטוס שמר על המבנה החוקי שהתווה סולון והתהדר בנוצות של ה"מחזיר עטרה ליושנה". משטרו לא היה אלים ובדרך כלל ניסה להתפייס עם יריביו. משטרו היה ראשית גדילתה של אתונה לכוח ראשון במעלה ביוון.
הגבירה עם ההרמין
זהו אחד מארבעה פורטרטי נשים שצייר לאונרדו דה וינצ'י (האחרים הם המונה ליזה, ג'ינברה דה בנצ'י ולה בל פרונייר). אף על פי שהציור נפגע והושחת לא מעט – דלת שצוירה ברקע כוסתה בשכבת צבע, צעיף שקוף על ראש המודל הומר לתסרוקת ראוותנית וכמה מאצבעות ידה עברו ריטוש גס – זהו עדיין אחד הציורים השמורים יותר של דה וינצ'י ששרדו.
איוואן איגלסיאס
קריירה
איגלסיאס מעולם לא זומן למשחק של נבחרת ספרד הבוגרת. לאיגלסיאס הופעה אחת במדי נבחרת ספרד הצעירה, במסגרת מוקדמות יורו 1992, בתיקו 1-1 עם ב-12 בנובמבר 1992.
רוד לייבר
קריירה
ב-1969 הצליח לייבר לחזור שוב על זכייה ב"גראנד סלאם" ובכך הפך לטניסאי היחיד שהצליח לזכות פעמיים בתואר הגראנד סלאם, הישג שעד היום (2021) איש לא הצליח לחזור עליו. במשך הקריירה הארוכה שלו שהשתרעה על פני למעלה מעשרים שנה, הוא ניצח 11 טורנירי גראנד סלאם ומספר תארים זה מציב אותו בין הבכירים בהיסטוריה (יחד עם ביורן בורג) כשמקדימים אותו רוג'ר פדרר (20 תארים), רפאל נדאל (22 תארים), נובאק ג'וקוביץ' (23 תארים), פיט סמפראס (14 תארים) ו- רוי אמרסון (12 תארים). לייבר היה גם הטניסאי הראשון בהיסטוריה שהצליח לצבור יותר ממיליון דולר בפרסים בימי חייו. רבים טוענים כי לו היה מתאפשר ללייבר להתמודד בטורנירי הגראנד סלאם בשנים 1963–1967, הוא היה שובר את כל שיאי הזכיות בטורנירים השונים. בשנת 1973 אושר לטניסאים מקצוענים לייצג את מדינותיהם גם בגביע דייוויס ולייבר היה שותף לניצחונה של אוסטרליה על ארצות הברית בגמר, לאחר חמש שנות שליטה אמריקאית במפעל זה. הוא פרש מהסבב המקצועני בסיום עונת 1975 כשהוא בן 37.
נישואים בכפייה
הקשר היסטורי
באירופה ובארצות הברית במאה ה-21, נישואים כפויים עדיין מתקיימים, בעיקר בקרב אוכלוסיות דתיות (מקרב כל מיני דתות), ומהגרים ממדינות שם הפרקטיקה רווחת.
אלימות
נישואים כפויים מתקיימים לעיתים קרובות בהקשר של אלימות, הן לאלימות בתוך הנישואים (אלימות במשפחה), והן אלימות המופעלת כדי להביא צד שאינו רוצה בנישואים לקבל את הנישואים, או להעניש סירוב (במקרים קיצוניים נשים ונערות אשר לא מקבלות את הנישואים חשופות לרצח).
הימלטות מנישואים כפויים
סיום נישואים בכפייה עשוי להיות קשה מאוד בחלקים רבים של העולם. למשל, בחלקים של אפריקה, אחד המכשולים העיקריים עבור אישה המבקשת לצאת מנישואים כאלה הוא המוהר או מחיר הכלה. ברגע שהגבר משלם את המחיר הנערה או האישה נחשבת כשייכת לו או למשפחתו. אם היא רוצה לעזוב, הבעל רשאי לדרוש בחזרה את מחיר הכלה שהוא שילם למשפחתה. משפחות הילדות לעיתים קרובות לא יכולות או אינן רוצות לשלם.
האמנה המשלימה בדבר ביטול העבדות
האמנה המשלימה בדבר ביטול העבדות, סחר בעבדים, ומוסדות ומנהגים הדומים לעבדות משנת 1956 מגדירה "מוסדות ומנהגים הדומים לעבדות" ככוללים:
אירופה
בשנת 2013 פורסמו הנחיות בטיחות בבריטניה אשר המליצו לנשים, הנמצאות בסיכון גבוה להיחטף עבור נישואים בכפייה או מילת נשים, להכניס כפית מתכת לתחתונים שלהן, כדי שכאשר תובל הנחטפת אל שדה התעופה תחת איום להתנהג כשורה, הכפית תפעיל את גלאי המתכות שבשדה, ותזניק את אנשי הצוות אשר מיומנים במקרים כאלו. בשנת 2018 שוודיה יזמה מהלך דומה. על פי מנהלת הפיתוח של המרכז לאלימות במערכות ילדים בגטבורג, מהלך זה עשוי להיות "ההזדמנות האחרונה להשמיע אזעקה שתציל את האישה".
באסלאם
בספר "פתח אלבארי" המפרש את החדית'ים של הנביא בצורה פשוטה ממקור (מאגר) החדית'ים הראשון - ״צחיח אלבוח'ארי״ - משתמע שאין אפשרות להכריח בנות בתולות להינשא כאשר הן מביעות את מחאתן, ויש צורך בשתיקה קלה המתפרשת כהסכמה לנישואים הללו.
שוטר (סדרת טלוויזיה)
עלילה
סמל ג'ון מקנזי טס לרוסיה מארצות הברית במסגרת תוכנית חילופים מקצועית. השוטר האמריקאי לא רק הופך לשותפה של החוקרת וסיליסה ויחרייבה, אלא גם מתיישב זמנית בדירתה. לג'ון וויסיליסה קשה לעבוד יחד - ההבדל בין הדמויות והמנטליות משפיע. אך התוצאות המוצלחות של חקירות משותפות משכנעות את ההנהגה ליצור מחלקה מיוחדת סביבם למאבק בפשעים שביצעו זרים ונגד זרים ברוסיה. השותפים מוצאים עצמם מעורבים במשחק ריגול בינלאומי סביב תגלית מדעית גדולה.
סמל ברית המועצות
סמל ברית המועצות (ברוסית  Государственный герб СССР) הוא שלט אצולה המורכב מכמה חלקים:
משמעות
הסמל אומץ בשנת 1923 והיה לסמלה הרשמי של ברית המועצות עד להתפרקותה בשנת 1991 תוך ביצוע מספר שינויים מינוריים בהתאם למספר הרפובליקות של ברית המועצות.
פירי ראיס
חוף ארץ ישראל
"ספר הימאות" של פירי ראיס כולל גם שתי מפות של חופי ארץ ישראל. אחת מראה את חוף ארץ ישראל מצפון סיני ועד ראש הכרמל, והשנייה – מחוף הכרמל ועד צוֹר. המידע המוצג בתרשימים ובכתוּב מאפיין את מצב יישובי החוף בשלהי התקופה הממלוכית בארץ ישראל. עזה ורמלה, שעל דרך הדואר ממצרים לדמשק, מאוירות ומתוארות בהרחבה יחסית. אשקלון, יפו ("נמלה של רמלה"), קיסריה, עתלית מתויגות כמצודות חרבות. עכו מוצגת כמי ש"הייתה בשכבר הימים עיר גדולה, אך בהווה היא הרוסה", ועם זאת נמֵלהּ מתאים לעגינת "ספינות גדולות".
המפות נועדו להנחות ספינות לעגינה בטוחה (כגון במעגני יפו, חיפה ועכו) ולהזהיר מפני מכשולים, ולכן מודגשים בהן, בסימנים מוסכמים, הפרטים הנוגעים לתכליתן: חופים חוליים, מים רדודים, שרטונות מתחת לפני המים וסלעים הבולטים מעליהם. המפרצונים והמעגנים מובלטים במפות ללא התייחסות לקנה מידה. שפך נחל אל עריש, לדוגמה, מסומן כמפרץ מעוגל נרחב מאוד, וממערבו מופיע הכיתוב "אגמים" (בחריאת) המתייחס אולי לימת ברדוויל. סלע אנדרומדה בנמל יפו מופיע במפה כאי של ממש. סדר היישובים במפות אלה נכון ברובו (חורבות עתלית מכונות משום-מה בשם 'יפו'), אך קו החוף של ארץ ישראל אינו תואם את המציאות ונתוני המרחקים אינם מדויקים. המידע נשען על מסורת התרשמויות של ספנים ועל תצפיות מן הים, ולא על מדידות שיטתיות מקרוב.
עונת 2005/2006 בלה ליגה
על ניצחון במשחק ליגה מוענקות שלוש נקודות.
דאריו פו
ביוגרפיה
בהשראת אירועי מאי 1968 בצרפת, פו ואשתו נטשו את התיאטרון הממלכתי הרשמי באיטליה והקימו את Associazione Nuova Scena, קולקטיב תיאטרון שביל חסות מהמפלגה הקומוניסטית האיטלקית. אך לאחר שהעביר ביקורת על מנגנון המפלגה היא הפסיקה את התמיכה בו. בשנת 1970, פו אשתו ייסדו את קבוצת התיאטרון השלישית שלהם, Collettivo Teatrale "La Comune" עם המוזיקאי פאולו סיארצ'י והמנהלת נאני ריקורדי. הם פעלו מבית מלאכה נטוש בפרבר פועלים של מילאנו במשך שלוש שנים, הסבו אותו למרכז קהילתי והפיקו מחזות המבוססים על אימפרוביזציה בנושאים עכשוויים.
בל בואינג קווד טילטרוטור
עיצוב
העיצוב הרעיוני כלל מטוס עם כנף טנדם גדולה עם מנועים כמו של ה-V-22 ורוטורים בגודל בכל אחת מארבעת קצות הכנפיים. לגוף המטוס בגודל C-130 יהיה תא מטען בגודל עם רמפת טעינה אחורית שיכולה לשאת 110 צנחנים או 150 נוסעים עם בישיבה רגילה. בתצורת מטען, הוא יכול להכיל שמונה משטחים של 463 ליטר. גרסה בסיסית זו כוללת בדיקת אפשרות תדלוק אווירי ומערכת הנעה מחוברת למערכת ייצור חשמל.
אלינה מטקלוב
ביוגרפיה
במהלך התקופה באקדמיה שיחקה בנבחרת הנערות עד גיל 17 (11 הופעות) ובנבחרת הנערות עד גיל 19 (17 הופעות).
בעונת 2017/2018 הצטרפה למ.ס. קריית גת, איתה זכתה באליפות בעונה זו.
הולנד
שם המדינה
הולנד הוא שמה הרשמי של המדינה בעברית ובווריאציות כאלה ואחרות בכל השפות שאינן גרמאניות ורומאניות. השם ״הולנד״ התייחס במקור לאזור במערב המדינה שחולק בהמשך למחוזות צפון הולנד ודרום הולנד. בכל שפה, כולל בהולנדית ובאנגלית, ניתן להשתמש בשם הולנד גם לאזור המצומצם וגם למדינה כולה.
הולנד כמדינה ליברלית
הליברליות ההולנדית הייתה ידועה גם בעבר, בעיקר במאה ה-17, והביאה פילוסופים ידועים כמו דקארט לפרסם את ספריהם באמסטרדם, מתוך הנחה שבמקומות אחרים הם יצונזרו. גם הפילוסוף ההולנדי היהודי שפינוזה נהנה מחופש יחסי בהבעת רעיונותיו שנחשבו אז שנויים מאוד במחלוקת.
עוזיאל וכסלר
בעיריית ירושלים והרשות לפיתוח ירושלים
בשנת 1978 החל לעבוד בעיריית ירושלים כגזבר העירייה וכיהן בתפקיד עשר שנים. בשנות כהונתו כגזבר עירייה היה ביחסי עבודה קרובים עם ראש העירייה, טדי קולק. וכסלר הקים את חברת "מוריה (החברה לפיתוח ירושלים בע"מ)" ובהמשך גופים נוספים שעיקרם פיתוח העיר ירושלים. בתקופה זו ובמסגרת תפקידו בעירייה, גם ניהל מאבק לשמירה על הר חוצבים כמרכז לתעשיות מתקדמות ומאוחר יותר הביא לפיתוח הר חוצבים ב' ג' וד'.
הולנד
דת
לפי נתוני הלשכה הסטטיסטית של הולנד משנת 2015, 50.1% מן ההולנדים לא משייכים עצמם לדת כלשהי, 43.8% מאוכלוסיית הולנד הם נוצרים – 23.7% קתולים ו- 15.5% פרוטסטנטים (רובם קלוויניסטים), 4.9% מוסלמים, 1.1% בני דתות אחרות (הינדואיזם, בודהיזם ויהדות). במחוזות הדרומיים ניכרת נוכחות רבה יותר לקתולים, בעוד שבמחוזות הצפוניים מרבית האוכלוסייה אשר מגדירה את עצמה כנוצרית היא פרוטסטנטית.
עידן וולס
עידן וולס (נולד ב-8 בינואר 1977) הוא מנהל ישראלי, משמש כמנכ"ל קבוצת דלק, חבר הנהלה בזכיינית השידור קשת ובחברת החדשות. כיהן כמנכ"ל קבוצת תשובה.
ביוגרפיה
לאחר סיום לימודיו השתתף וולס בתוכנית הראליטי "השגריר", ובתום התוכנית, בשנת 2005, חזר לעבודתו בגורניצקי ושות'. בהמשך אותה שנה הצטרף לקבוצת יצחק תשובה ושימש כאחראי על הפיתוח העסקי של הפעילות הפרטית של הקבוצה, וכעוזרו האישי של תשובה.. לקראת סוף שנת 2008 עזב את קבוצת תשובה לפרק זמן קצר וחזר בתחילת שנת 2009. זמן קצר לאחר חזרתו לקבוצה, התמנה וולס למספר דירקטוריונים בחברות הפרטיות והציבוריות של תשובה, בהן: דלק אנרגיה, חברת החדשות, זכיינית השידור קשת, אלעד ישראל בע"מ ועוד. ב-2008 דירג מגזין "פורבס ישראל" את וולס במקום ה-126 ברשימת 300 הצעירים המשפיעים בישראל בתחום העסקים.
וולס נשוי לשירי קריספין, יועצת תקשורת ודוברת קבוצת הוט תקשורת, אותה פגש במהלך שירותו הצבאי. לזוג שלושה ילדים. הם מתגוררים בשכונת אפקה שבתל אביב.
הולנד
יהודי הולנד בתקופת השואה
ערב מלחמת העולם השנייה היו בהולנד 140,000 יהודים ועליהם נוספו 30,000 פליטים יהודים מגרמניה הנאצית. מיד לאחר כניסת הכוחות הגרמנים אל הולנד ב-10 במאי 1940, ב-15 במאי הולנד נכנעה. ב-5 באוקטובר 1940 הוצא צו שכל עובדי המדינה ההולנדים צריכים לחתום על תעודת 'אריות' (בהולנדית: arierverklaring) בה עליהם להצהיר שהם, בני או בנות זוגם, ארוסיהם, שני ההורים, והסבים משני הכיוונים 'לא היו שייכים אף פעם לקהילת המאמינים היהודים' (בהולנדית: de Joodse geloofgemeenschap) וכך התחילו להטיל על היהודים צווים והגבלות. כ־2,000 מהם ברחו וחלק מהאחרים הסתתרו. רבים נשלחו למחנות ריכוז בגרמניה ואל מחנות השמדה במזרח אירופה. בהולנד, על פי תעודות גרמניות, שהה כוח מוגבל של הוורמאכט, הצבא הגרמני.
חלוקה מנהלית
כל מחוז מחולק לרשויות מקומיות (gemeenten), ובסך הכול הולנד מחולקת ל-352 רשויות מקומיות בחלקה האירופאי (נכון ל-1 בינואר 2021).
ממלכת הולנד כוללת גם מספר איים בים הקריבי, שהיו בעבר קולוניות הולנדיות ובשנים 1954–2010 נקראו האנטילים ההולנדיים. כיום ארובה, קוראסאו, האי סנט מארטן והולנד עצמה הן ארבע טריטוריות שמרכיבות את ממלכת ארצות השפלה, בעוד שהאיים בונייר, סאבא וסנט אוסטטיוס הפכו לרשויות מוניציפליות מיוחדות השייכות להולנד והמכונות הולנד הקריבית.
תענית דיבור
באסלאם מופיעה תענית הדיבור בקוראן, סורה 19 סורת מרים "אכלי ושתי ורווי נחת, ואם תראי אדם אמרי: נדרתי תענית לרחמן ולכן לא אדבר היום אל איש" (איה (פסוק) 26).
רוסופיליה
רוסופיליה (Russophilia) היא הבעת אהבה וחיבה כלפי, הספרות הרוסית, הממשל, ההיסטוריה הרוסית, העם הרוסי ורוסיה בכלל, המפגין כביכול את הלאומיות הרוסית למרות שאינו רוסי אתני או אזרח רוסי. המונח היה בעיקר בשימוש במאה ה-19 ונקשר לרוב ללאומיות הכלל-סלאבית, מאז שהאימפריה הרוסית וסרביה היו למדינות הסלאביות הריבוניות היחידות בזמן אביב העמים.
מאלון פיטני
קריירה שיפוטית
על אף שאיפתו של פינטי להיבחר כמושל ניו ג'רזי, תמך המושל המכהן פוסטר מקגוואן וורהיס במועמד אחר כיורשו. ב-1901 הציע וורהיס לפיטני לכהן כשופט בבית המשפט העליון של המדינה. באופן זה עלה בידו של וורהיס להיפטר מיריב פוליטי ולשמור על אחדות המפלגה. שבע שנים לאחר מכן קודם פיטני לתפקיד שופט בית המשפט לדיני היושר, משרה שיפוטית ייחודית על פי חוקת 1844 של ניו ג'רזי.
שופט בבית המשפט העליון של ארצות הברית
ב-1922 התפטר פיטני מתפקידו כשופט לאחר שלקה בשבץ מוחי. לצד ויליס ואן דוונטר, הוא היה אחד משני שופטי בית המשפט העליון היחידים שמונו על ידי ויליאם האוורד טאפט כאשר כיהן כנשיא ארצות הברית והמשיכו לכהן תחתיו כאשר הוא היה לנשיא בית המשפט העליון.
נעמי (זמרת איטלקייה)
2007–2009: SanremoLab, X Factor ופריצת הדרך
בסוף 2008, נעמי ניגשה לאודישן לעונה השנייה של X Factor, שהחלה בינואר 2009. היא הייתה אחת מארבע זמרות בקטגוריית "מעל 25", בהדרכת הזמר האיטלקי מורגן. נעמי הקליטה גרסת אולפן של " Albachiara " של ואסקו רוסי ושל "La costruzione di un amore" של איבנו פוסאטי, שהופיעה במקור ב- X Factor, עבור אלבומי האוסף הרשמיים של התוכנית, בשם X Factor Anteprima Compilation 2009 ו- X Factor Finale Compilation. 2009, בהתאמה. היא הודחה לפני חצי הגמר של התחרות, וסיימה במקום החמישי הכללי. למרות זאת, היא הופיעה כאורחת בפרק הבא של התוכנית, וביצעה את סינגל הבכורה שלה "Briciole". השיר היה אותו השיר בו התחרתה ב-SanremoLab ב-2007, אך מעולם לא פורסם או בוצע בפומבי לפני כן. באפריל 2009, הסינגל הגיע למקום השני במצעד הסינגלים האיטלקי שנערך על ידי איגוד תעשיית ההקלטות האיטלקי. זמן קצר לאחר מכן, המיני-אלבום שלה יצא על ידי סוני מיוזיק. האלבום כלל ארבעה שירים מקוריים, כולל הסינגל "Briciole", ושני קאברים. במהלך קיץ 2009, נעמי סיירה באיטליה, והופיעה במספר אירועים מקומיים קטנים ופסטיבלים שונים.
2013–2015: קול איטליה ותוצרת לונדון
במרץ 2013, נעמי הופיעה לראשונה כמאמנת בעונה הראשונה של התוכנית "קול איטליה". מאוחר יותר היא המשיכה באותו תפקיד בעונות השנייה והשלישית של התוכנית, ב-2014 וב-2015. על מנת לעבוד על אלבום האולפן השלישי שלה, נעמי החליטה לעבור ללונדון. התקליט, שנקרא Made in London, כלל שיתופי פעולה בינלאומיים עם דימיטרי טיקובי, מפיק הרצועה "Don't Get Me Wrong", וג'יימי הרטמן, שכתב את השיר "Passenger". האלבום יצא ב-20 בפברואר 2014, במהלך פסטיבל המוזיקה ה-64 בסן רמו, בו התחרה נעמי עם השירים "Un uomo è un albero" ו-"Bagnati dal sole". כדי לקדם את האלבום, יצאה נעמי לסיבוב הופעות שהתקיים בין אפריל 2014 למאי 2014 ברחבי איטליה.
אני, רובוט (סרט)
הסרט עצמו מושפע ממקבץ הסיפורים הקצרים של אייזק אסימוב, "אני, רובוט", אם כי לא מבוסס עליהם באופן ישיר. הוא מבוסס על התסריט "Hardwired" שכתב ג'ף וינטר, כמו גם על סיפור קצר משנת 1939. התסריט, תעלומת רצח בנוסח ספריה של אגאתה כריסטי, עוסק ברובוט בעל חישה ובינה מלאכותית שמואשם ברצח ממציאו. לאחר שנרכשו הזכויות לספרו של אסימוב, נוספו לתסריטו של וינטר שלושת חוקי הרובוטיקה שניסח אסימוב והיוו את הבסיס לכל ספרי סדרת הרובוטים שלו.
תקציר העלילה
בשיקגו של שנת 2035, הבלש דל ספונר נקרא לחקור מקרה של התאבדות-לכאורה של מדען רובוטיקה בשם אלפרד לנינג, ממציא "חוקי הרובוטיקה". ספונר, שחש חוסר אמון מוחלט באנדרואידים, מגלה כי אנדרואיד בשם סאני התחבא במשרדו של לנינג, וזה הופך להיות החשוד העיקרי ברצח המדען. לספונר עוזרת ד"ר סוזן קלווין, המתמחה בפסיכולוגיה של רובוטים. ד"ר קלווין אינה מאמינה שהאנדרואידים מסוגלים כלל לפגוע בבני אדם, וזאת בהתאם לחוקי הרובוטיקה. הרובוט סאני מצידו מפגין רגשות בעת חקירתו - התנהגות שאינה אופיינית לאנדרואידים.
דגם "אאודי RSQ" כפרסום לסרט "אני, רובוט"
המחקר העיצובי של "אאודי לה-מאן קוואטרו" ("Audi Le Mans quattro" ) שימש כתבנית עיצוב, שתכונותיה שיחקו אחר כך תפקיד מרכזי בעיצוב הגוף של מכונית הספורט אאודי R8. זה נועד לתאר רכב מתקדם טכנולוגית בנוף העיר שיקגו משנת 2035
בז אפלומדו
בז אפלומדו (שם מדעי: Falco femoralis) הוא מין של עוף מהסוג בז שבמשפחת הבזיים המצוי באמריקה הדרומית ואמריקה המרכזית.
עונג
עונג ביהדות
מאידך, קיימת גישה המנגדת לעונג בספרי מוסר השונים ובמספר חסידויות מסוימות, אשר רואות בעונג דבר שצריך תמיד לפרוש ממנו, גם בעת שמתעסקים עם דבר מצווה שבדרך כלל קשור בעונג כסעודת מצווה (כמו בשבת ויום טוב) ויחסי אישות לשם קיום מצוות פרייה ורבייה. בולטת בכך (מן החסידויות) חסידות חב"ד, אשר כבר מראשיתה (האדמו"ר הזקן) מודגש בה הפרישות מעונג, למשל באמרה הידועה של האדמ"ר הראשון של חב"ד אשר "מצוות הקשורות באכילה אין להדר בהם". אין זה רק בעונג מאכילה, אלא בכל עונג, כפי שמדגיש ריבוי פעמים האדמו"ר האחרון של חב"ד (בעיקר בסדרת הספרים "ליקוטי שיחות"). אפשר לראות גישות של פרישות (לא רק בימות החול אלא גם בשבת אשר "מצווה לענגה") בחסידויות נוספות. מקור הדברים קדום אף יותר (של"ה והבעש"ט).
פאוור ריינג'רס זעם הג'ונגל
עלילה
לאחר שדאי שי מצליח לברוח בטעות על ידי ג'ארוד, שלושה לוחמים חדשים נבחרים על ידי קבוצת הפאי שווה למצוא את השד ולהשמידו. שלושת הלוחמים חייבים להגיע לארמון העתיק של דאי שי. בביתם החדש שלהם, הלוחמים חייבים לעבוד במסעדת פיצות כאשר הם מקבלים מאר-ג'יי, מנהל המסעדה, את הכוחות להפוך לפאוור ריינג'רס.
שורש 45
שורש 45, או צ'ה בּוּ (בסינית: 屮部, פיניין: Chè bù) הוא השורש הארבעים-וחמשה של הכתב הסיני. פירושו "נבט" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
אינטגרציה באמצעות החלפת משתנים
הנוסחה
תהיינה קבוצה פתוחה, ו- פונקציה חח"ע ודיפרנציאבילית ברציפות על S כך שהיעקוביאן {J_g}({t}) הפיכה לכל {t}\in{S}, אזי לכל קבוצה קומפקטית בעלת נפח  ופונקציה רציפה מתקיים:
מלח סדומית
זיהוי
חלוקות הדעות בנוגע לזיהוי הספציפי של מלח סדומית- לכולם ברור שהוא מאזור ים המלח אך המחלוקת היא האם מדובר במלח מים המלח שהוא תוצר של אידוי או מלח כמחצב מהר סדום. רס"ג מזהה אותו עם מלח "דראני" ועל פי ניתוח של מקורות מימי הביניים הסיק פרופ' זהר עמר שייתכן ומדובר במלח הקרנליט שלמעשה בניגוד למלחים מסוגים אחרים התאים יותר למעשה הקטורת בכך שבשריפתו אין התפוצצויות המסכנות את המכהן המקטיר וגורמות לבעיה הלכתית של "עיכולי קטורת" שעפים ממזבח הקטורת על רצפת ההיכל.
איה (פירושונים)
ראו גם
}}
שאדיה (שחקנית)
קריירה
פאטמה נתנה לעצמה את שם הבמה "שאדיה" בעקבות התינוק החדש שנולד לאחד מחברי משפחתה. בתקופת הזוהר שלה, בשנות ה-50 וה-60 שיחקה במספר רב של מלודרמות, רומנטיקה וסרטי קומדיה. עם זאת, היה זאת כשרונה המוזיקלי כזמרת שהפך אותה לאחת מכוכבות הקולנוע המצריות החשובות ביותר בתקופתה. בסך הכל היא הופיעה כ"שאדיה" ביותר מ-100 סרטים. היא כיכבה ביותר מ-30 סרטים עם השחקן קאמל אי-שאנווי (Kamal El Shennawy) ושרה מול פאריד אל אטרש ועבד אלד חלים חאפז, כמו בסרט "אליל האלים" (The People's Idol) ב-1967.היא גם הופיעה עם פאתן חממה בסרט "פגישה עם החיים" ("Mawe'd Ma'a El Hayah") ב-1954 ובסרט "האישה הלא מוכרת" ("El Mar'a El Maghola"), היא שיחקה את התפקיד של פאטמה במלודרמה הכבדה. עוד סרטים ראויים לציון בה שיחקה הם "השף והכלבים" ("El les we El Kelab"), תפקידה הקומי בסרט "אישה מספר 13" ("El Zouga raqam 13") ו-"אישתי המנהלת הכללית" ("My Wife the General Manager"). שאדיה אכן לוהקה לתפקידים חצופים וערמומיים, עם זאת לוהקה לתפקידים בסרטים רציניים כמו בסרט "הדרך" ("El Tareeq") והגרסה הבימתית של "ראיה ושקירה" אשר מבוסס על סיפור אמיתי של שני רוצחים סדרתיים באלכסנדריה. את הסרט ביים חוסין קאמל בשנת 1953. כמו כן, שאדיה ביימה שני סרטים והופיעה במספר סרטים ביפן. על החזרה של פרמיירת "ראיה ושקירה" פאטמה הצהירה שהיא השקיעה מחשבה על לחזור בתשובה. למחרת הבוקר היא הודיעה למפיקים שלה שהיא לא רוצה שום חלק בסרט, אך לבסוף הבטיחה לסיים את עבודתה מאחר שהם התעקשו על כך. לאחר מכן שאדיה פרשה מהסרט ומכל תעשיית הקולנוע והמוזיקה, ועלתה למכה. שם היא הכירה את המלומד הפופולרי האזרי מצרי שיח' א-שעראוי. הפגישה איתו השפיעה עליה להחליט ללבוש חג'אב. הלהיט שלה "מצריים אהובתי" נחשב לשיר הפטריוטי הטוב ביותר בכל הזמנים. במהלך ראיון בטלוויזיה שאדיה אמרה לגבי השיר כך: "כשאני שרה את השיר בבית הוא אפילו עוד יותר רומנטי ויותר כנה מאשר כל שיר רומנטי אחר. והנה אני שרה לביתי, לארצי. הייתה תקופה ששמות מצריים נמחקו, אבל שם מצריים לעולם לא ימחק מליבנו." אחרי כמעט 25 שנים של יציאתה לגמלאות, השיר של שאדיה הפך להמנון המהפכה המצרית בשנת 2011.
ישראל אבן נור
חייו וילדותו
חברי בית הערבה התפלגו ל-2 קבוצות שהתרכזו בגליל המערבי. אבן נור יחד עם עוד מספר חברים הקימו בשנת 1949 את קיבוץ כברי הנמצא מזרחית לנהריה. אבן נור התגורר עם משפחתו בקיבוץ עד לפטירתו ממחלת ריאות בשנת 1990.
ספריו ופועלו
בין השנים 1954–1960 היה בין עורכיו של ביטאון מפלגת אחדות העבודה - פועלי ציון "למרחב".
שכונת אחווה
מבנה השכונה
השכונות אחוה ויגיע כפיים נחשבו למודרניות ונאות בשל בתיהן המסודרים, רחובותיהם הישרים והסלולים והגינות הקטנות שלפני הבתים.
השכונה בספרות
גם הספר העיר שאיננה עוד - ירושלים שלי 1920-1940 מאת אביבה גלי, (הוצאת אריאל, ירושלים 2005) מספר את סיפור השכונה.
Bluesnarfing
רקע כללי
עם-השנים הפכה תקיפת Blusenarfing ליותר ויותר נדירה, שכן גרסאות התקן התעדכנו והן מקשות יותר ויותר על ביצוע התקיפה דרך פרוטוקול OBEX. עם-זאת, גם לאחר עדכוני הגרסה לתקן, מופצים ברחבי הרשת תוכנות כמו BlueSnarf שתפקידן לאתר מכשירים בסביבה הקרובה אשר עדיין חשופים לפרצות בפרוטוקול ה-OBEX ומעת לעת מדווחים תקיפות Bluetooth מסוימות. כמו כן, בסוף שנת 2019 נחשפו 2 פריצות משמעויות נוספות בתקן הבתלוטות'. הראשונה על ידי חוקרים במרכז CISPA, כאשר התברר שבעזרת טכניקה הנקראת KNOB (ר"ת של Key Negotiation of Bluetooth) יכול להכריח התוקף את מכשיר הנתקף להשתמש בתקן הצפנה חלש יותר לתקשורת בלוטות' שלו ובכך לפרוץ למכשירו . פריצה שנייה חשפו חוקרים מאוניברסיטת בוסטון בראשות הפרופסור דייוויד סטארובינסקי ומתמקדת יותר במוצרי האינטרנט של הדברים אשר רובם תומכים בתקן הבלוטות'. לדברי החוקרים, ישנה דרך לעקוף את הפעולה האקראית המתבצעת על ידי מכשירים התומכים בבלוטות' ובמסגרתה מתחדשת כתובת המכשיר מדי פעם, על מנת להגן על המכשיר מפני תוקפים שיעקבו ויסרקו את 'הכתובת הקבועה שלו', לו הייתה אחת כזו. לדברי סטארובינסקי וחבריו, הם הצליחו לגלות פרצה בתהליך זה המאפשרת לעקוב אחר מכשיר אפילו כאשר הכתובת שלו משתנה.
אהוד שניאורסון
אהוד שניאורסון (נולד ב-29 ביולי 1969) הוא קצין צה"ל במילואים בדרגת תת-אלוף ששירת כמפקד יחידה 8200.
אוק רידג'
היישוב לאחר תום מלחמת העולם השנייה
ניתן ללמוד על מורשתה המדעית של העיר אוק רידג' במוזיאון האמריקאי למדע ולאנרגיה הפועל במקום.
לוחמה בלתי מוגבלת
לוחמה כלכלית
בשל האופי המרושת של הכלכלה העולמית, מדינות יכולות לגרום נזק קשה לכלכלות של מדינות אחרות מבלי לנקוט בפעולה פוגענית בהיבט פיזי-לוחמני כלשהו.
טרור
אפשרות נוספת המצוינת בספר כחלק מהמושג "לוחמה בלתי מוגבלת" הוא טרור, שיכולה להיות בעלת השפעות מרחיקות לכת על הרווחה הלאומית. דבר הבא לידי ביטוי במשבר הכלכלי שבעקבות פיגועי הטרור נגד ארצות הברית, או באמצעי הביטחון הנרחבים שננקטו לאחר אותן פיגועים. הטרור מכרסם בתחושת הביטחון והרווחה של האומה, גם אם ההשפעות הישירות של ההתקפות נוגעות רק לאחוז דקה מהאוכלוסייה.
קופאן
האתר
בקופאן כולה נתגלו 4,509 מבנים ורובם המכריע שוכן בשטח של 24 קמ"ר סביב האתר המרכזי. האתר המרכזי הוא קבוצת בניינים המשתרעים על שטח של כ-12 הקטאר, וזהו חלקה העתיק והמרשים של העיר. האתר המרכזי שימש כאזור המנהלי והטקסי של קופאן, והמבנים המוקדמים בו מתוארכים לתחילת המאה ה-5 לערך. במשך השנים נהרסו המבנים באתר המרכזי ומבנים חדשים קמו תחתיהם. בחלקו צפוני של האתר שוכנת הכיכר הגדולה, ומדרום לה האקרופוליס שערוך בתורו סביב שתי כיכרות קטנות יותר - המזרחית בה שוכנים קבריהם של חלק ממלכי העיר, והמערבית שבה ניצב מזבח Q. שלושת המקדשים החשובים והשמורים ביותר כיום הם מקדשים 11 ו-26 הניצבים בין הכיכר המרכזית לשתי הכיכרות באקרופוליס, ומקדש 16 שמדרום לכיכר המזרחית והמתוארך לשנת 800 לערך. דרומה מהאקרופוליס שוכן האזור הידוע כ"בית הקברות" (Cemeterio) ואשר שימש כאזור מגורים למשפחת המלוכה. ארבע דרכים מוליכות מהאתר המרכזי אל ארבעה רובעי מגורים בארבע רוחות השמיים, ואלה שימשו למגורי האצולה. מערך זה ייצג את תפיסת המאיה באשר לסדרי הייקום והארץ. באתר היה גם מגרש טלאצ'טלי.
הארכידוכס פרדיננד, דוכס ברייזגאו
ביוגרפיה
בשנת 1796, בעקבות פלישת נפוליאון למילאנו נמלטה המשפחה מפני הכוחות הצרפתים. גם חמיו ארקולה השלישי ד'אסטה, דוכס מודנה ברח ממודנה, שהצטרפה לרפובליקה הצ'יסאלפינית.
אינטר טורקו
היסטוריה
בעונת 2011 סיימה את הליגה במקום השני והעפילה לליגה האירופית בעונת 2012/2013. בסיבוב המוקדמות השני הפסידה לקבוצת טוונטה והודחה מהטורניר. בעונת 2012 סיימה את הליגה במקום השני והעפילה לליגה האירופית בעונת 2013/2014. בסיבוב המוקדמות הראשון הפסידה לקבוצת וייקינגור גטה מאיי פארו והודחה מהטורניר. בעונת 2017/2018 זכתה בגביע השני.
אספת המעמדות
מבנה האספה
שני המעמדות העליונים בחרו את נציגיהם בבחירות אישיות ישירות. נציגי המעמד השלישי נבחרו בצורה עקיפה: בכל אזור בחירה נערכו שנים עד שלושה שלבי ביניים עד לבחירת נציגי האזור לאספת המעמדות.
מרטין בוצר
מרטין בוצר (בגרמנית: Martin Bucer; 11 בנובמבר 1491 – 28 בפברואר 1551) היה רפורמטור כנסייתי ותאולוג פרוטסטנטי גרמני, מחשובי המנהיגים של הרפורמציה המוקדמת.
בין השורות
הדמויות
זויה פוגובקינה (אולה שור סלקטר) - בת 28, עורכת לשונית. עלתה לארץ לפני 5 שנים. יש לה תואר בבלשנות. התחתנה בגיל 19 ללוניה, רופא במקצועו. יש להם חיים רגועים ושלווים, אבל אין ביניהם תשוקה ואין להם ילדים, וגם טיפולי הפוריות שהם עוברים נכשלים פעם אחר פעם.
מרטין בוצר
פעילות לאיחוד העולם הפרוטסטנטי (1534–1538)
ההתכנסות עם לותר החולה התרחשה ב-1536, והייתה סוערת. לבסוף לאחר דקדוקי דקדוקים בנוגע לשאלה מה מקבלים הלא-ראויים והלא-מאמינים בטקס האויכריסטה. הגיעו הצדדים לניסוח מוסכם, הקונקורדאט של ויטנברג. שטרסבורג מיהרה לאמץ את המסמך, אך השווייצרים התנגדו לפני ניסוחו הסופי, ובוצר הציע לכנס סינוד בשווייץ שבה יכריעו בדבר, אך בהצבעה על כך ההחלטה נפלה על חודה של עיר אחת. נוסח הקונקורדאט מעולם לא הוכרע בשווייץ.
ייעוץ לפיליפ מהסן ויחסו ליהודים
פרשה אחרת מספקת עוד זווית ראייה על דמותו המורכבת של מרטין בוצר. כאשר פיליפ מהסן פנה לבוצר על מנת לקבל הכשר לנשיאת אישה שנייה על פני אשתו הראשונה (ביגמיה), בוצר נקט משנה זהירות, בהכירו את פרשת הנרי השמיני ונשותיו באנגליה שנים ספורות לפני כן. כאמור, כוחם של השליטים החילוניים בתקופה זו היה רב יותר משל התאולוגים ואנשי הכמורה, שכן כוחה האבסולוטי של הסמכות הרוחנית נפגע מאוד בעקבות משבר הרפורמציה והמחלוקות הדוקטרינריות העמוקות. בוצר הבין את התייעצותו של פיליפ כבקשה לחותמת גומי. הוא התיר לפיליפ לשאת אישה שנייה בתנאי שנישואין אלה ישמרו בסוד. בהתייעצות עם לותר ומלנכתון תמכו אלה בעצתו זו של בוצר. כאשר נפוצו שמועות על הביגמיה באישורו של בוצר, האחרון הורה לפיליפ להכחיש הן את עניין הביגמיה והן את האישור שקיבל מבוצר על כך. מקרה זה מחזק את ההנחה שבוצר היה איש פרגמטיסט יותר מאשר איש עקרונות.
לקראת מלחמה 1542–1549
בוצר המשיך להיאבק עם שובו לשטסבורג ופרסם כתבים ופמפלטים הקוראים לאזרחי שטרסבורג להיאבק על אמונתם הפרוטסטנטית. קרל החל לרדוף את בוצר ולמנוע מכתביו לצאת לדפוס. הלחץ מצד הקיסר גבר ומועצת הגילדות בעיר החליטה להיכנע ולחתום על הסכם הביניים. בוצר עזב את שטרסבורג, שכן היווה נטל וסכנה לתושביה. ב-1549 נמלט בוצר משטרסבורג כפליט חסר אמצעים, זכויות והגנה, ממש כשם שהגיע אליה 25 שנים קודם לכן.
מגפת הקורונה בקנדה
הקלות ושגרת קורונה
בתחילת מאי החלה להיראות ירידה במקרי ההדבקה במדינה, וב-4 במאי ראש הממשלה טרודו התרה באזרחים שלא לגלות שאננות בשל ההקלות הכלכליות החדשות, תוך שהוא מדגיש את חשיבות שמירת הריחוק החברתי וההיגיינה האישית למניעת הדבקה. כמו כן הוא קרא להם שלא לצאת מהבית אלא במקרים חיוניים.
ב-20 במאי בוטלה חובת עטיית המסיכות בקנדה ובמקום זאת פורסמה המלצה מצד בריאות הציבור לעשות כן. ב-21 במאי פורסם כי חיילים בכוחות הקנדיים שהוטל עליהם לטפל באזרחים ותיקים במסגרת מבצע LASER באונטריו ובקוויבק עשויים להיות קורבנות של אירוע הפצת על של המחלה.
עלייה מחודשת בהדבקה
ב-6 בנובמבר עדכן מחוז נונאווט על מקרה ראשון של קורונה בשטחו. ב-10 בנובמבר הוכרז על סגר במחוז מניטובה.
קרשניק
היסטוריה
בחלוקת פולין הראשונה בשנת 1772 נכללה העיר בתחום אוסטריה, ובשנת 1815 נכללה בתחום פולין הקונגרסאית. עם חיבור העיר לרשת מסילות הברזל בסוף המאה ה-19, הואץ פיתוחה.
יהודי קרשניק
עד שנת 1580 נאסרה ישיבת יהודים בקרשניק. לאחר מכן, החלו יהודים לשבת בה, אך קהילה זו הוחרבה לחלוטין במהלך פרעות ת"ח ות"ט. כעבור מספר שנים התחדשה הקהילה בעיר, וזו תרמה לפיתוחו הכלכלי של היישוב. בשנת 1885 נשרף בית הכנסת בעיר שנוסד עוד במאה ה-17, ובשנת 1887 נחנך בה בית כנסת חדש.
בשואה
ב-15 בספטמבר 1939 נכבשה קרשניק בידי הגרמנים, ואלו חיללו מיד את בתי הכנסת ואת בית העלמין בה, החרימו רכוש רב מיהודיה, הטילו על היהודים תשלומי כופר גבוהים, וחטפו אותם לעבודות כפייה. בד בבד, הובאו לעיר מאות פליטים יהודים ממערב פולין. באוקטובר 1939 מונה בעיר יודנרט, שנצטווה לספק לגרמנים עובדי כפייה יהודים, והוטל על היהודים לענוד סרט זרוע.
ב-11 עד 12 באפריל 1942 פשטו על הגטו שבעיר אנשי ס"ס וכוחות עזר אוקראיניים, ושילחו כ-2,000 מיושביו למחנה ההשמדה בלז'ץ. לאחר מכן, העבירו הגרמנים יהודים מהגטו למחנה העבודה בודזין, ובד בבד, הובאו לגטו מאות יהודים נוספים מיישובי הסביבה כולל זקז'ובק, עד שמספר יושביו הגיע לכ-3,000 איש.
ב-1 בנובמבר 1942 חוסל גטו קרשניק, עם שילוח רוב יושביו לבלז'ץ. כ-300 יהודים מהעיר, שעברו סלקציה, הורשו להישאר בשני מחנות עבודה שהוקמו בה, אליהם הובאו גם כ-300 יהודים נוספים. עד יוני 1944 חוסלו שני מחנות אלו.
מגפת הקורונה בקנדה
היערכות
למרות שבקנדה לא היו מתקנים היכולים לייצר חיסונים עם פרוץ המגפה, ב-31 באוגוסט 2020 הודיע ראש ממשלת קנדה, ג'סטין טרודו, על השקעה בסך 126 מיליון דולר ב"תכנון, הקמה והסמכה של מתקן ייצור ביולוגי חדש", כשהוא נוקב בתאריך יעד של יולי 2021 להפעלתו. המתקן נבנה בסמוך למונטריאול ובעל יכולת ייצור של 2 מיליון מנות בחודש.
שילוב חיסונים
ב-1 ביוני, הוועדה המייעצת לחיסונים בקנדה אישרה את ערבוב החיסונים של אסטרהזניקה, מודרנה ופייזר כך שהמנה הראשונה תהיה של אסטרהזניקה והשנייה של פייזר או מודרנה.
אחוזת אל-מסרי
המבנה
האחוזה היא העתקה של וילה קפרה "לה רוטונדה", שנמצאת ליד העיר ויצ'נצה שבחבל ונטו באיטליה. הווילה המקורית נבנתה על ידי האדריכל האיטלקי אנדראה פלדיו, במאה ה-16, בתקופת הרנסאנס האיטלקי, והיא מופיעה ברשימת אתרי המורשת העולמית של אונסק"ו.
הסכם הפירנאים
רקע
הברית האנגלו-צרפתית ניצחה בקרב על הדיונות ב-14 ביוני 1658, אך בשנה שלאחר מכן המלחמה נעצרה כאשר המערכה הצרפתית לכיבוש מילאנו הובסה. השלום הוסדר באמצעות הסכם הפירנאים בנובמבר 1659.
משה רוזנשטיין
ביוגרפיה
בנעוריו למד בישיבת טלז ונודע כתלמיד מוכשר. תנועת המוסר עדיין לא חדרה אז לישיבת טלז. הוא נפגש עם ר' ירוחם ממיר, שלמד אז בישיבת קלם, והלה שכנע אותו לבוא ללמוד שם. ר' משה נתפס שם ללימוד למוסר. מאוחר יותר למד בכולל האברכים של ישיבת ראדין, בראשות החפץ חיים. ב-1912, התמנה למשגיח בישיבת לומז'ה ובה פעל עד אחרית ימיו. בתקופת כהונתו כמשגיח שגשגה הישיבה וגדלה, ויש הזוקפים זאת גם לזכות האווירה שהוא השרה בה.